เป็นเริมที่ปาก แผลแห้งแล้ว เผลอกินช้อนเดียวกับคนอื่น คนอื่นจะติดเชื้อมั้ยคะ
สวัสดีค่ะ เริมที่ปากเกิดจาการติดเชื้อไวรัสชนิดหนึ่ง ซึ่งก่อโรคได้ทั้งที่ปากและอวัยวะเพศ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก โดยเป็นการติดเชื้อไวรัสที่ไม่ร้ายแรง ไม่มีอันตราย ไม่ส่งผลใดๆต่อภูมิคุ้มกัน แต่รักษาไม่หายขาดค่ะ คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบขึ้นมาได้เมื่อร่างกายอ่อนแอโดยหากแผลแห้งสนิทไม่มีรอยโรคแล้ว โอกาสแพร่เชื้อให้ผู้อื่นมีน้อยค่ะ แต่อย่างไรก็ตาม ควรจะใช้ช้อนกลางในการรับประทานอาหารร่วมกัน เพื่อลดโอกาสการรับเชื้ออื่นๆด้วยเช่นเชื้อไวรัสที่ทำให้เกิดหวัด ไวรัสตับอักเสบเอ เป็นต้น และควรแยกของใช้ส่วนตัวออกจากผู้อื่นด้วยค่ะ